Verdagte voertuig lei tot skokvonds in begraafplaasArgieffoto Konst. Tumisang Moloto, woordvoerder van die polisie, het gesê die polisie is omstreeks 10:00 na die begraafplaas ontbied, nadat lede van die publiek ŉ wit Nissan X-trail-voertuig gesien het wat vir ŉ lang tyd daar gestaan het. “Met hul aankoms op die toneel het polisiebeamptes ŉ man gevind met ŉ skietwond in sy kop. Die vuurwapen wat vermoedelik gebruik is, is langs die man gevind. Die motief vir die dood is sover onbekend,” het Moloto gesê. Sy het gesê die polisie doen ŉ geregtelike doodsondersoek. Die man se naam kan nog nie bekendgemaak word voordat al sy familielede ingelig is nie.